Радзівонішкі

Радзіво́нішкі (, ) — вёска ў Лідскім раёне Гродзенскай вобласці. Уваходзіць у склад Мажэйкаўскага сельсавета.

 Гісторыя 
Верагодна, першай згадкай пра Радзівонішкі, быў межавы акт паміж маёмасцю Гераніма Хадкевіча і маёнткам Радзівонішкі Яна Камаеўскага, падпісаны ў Лебядзе ў 1554 годзе. У 1690 г. Радзівонішкамі (60 дымоў) валодала Барбара Халхоўская. Царква Св. Ганны была пабудавана з дрэва ў 1696 годзе. У XVIII ст. царква дзейнічала як уніяцкая. Тут у крыпце быў пахаваны ў 1807 годзе святар і навуковец Казімір Нарбут.

У першай палове XIX ст. уладальнікі розных фальваркаў Радзівонішкі хутка змяняліся. Але маёнтак Радзівонішкі з вёскамі Манькаўцы і Цвербуты (1 200 дзесяцін, 178 душ) Касцялкоўскіх у 1839 г. перайшоў да , сына Пятра Жураўскага і Ружы з Янкоўскіх, жанатага з Саламеяй з Кельчэўскіх. У 1844 г. Нарцыз Жураўскі меў ужо толькі 89 прыгонных сялян. Жонка Дамініка — Ружа Нарбут валодала тады 20 прыгоннымі, а яе ўнук Мікалай, сын Юзафа — 16 прыгоннымі. У Мікалая Нарбута ў 1862 г. нарадзіўся сын Казімір — апошні з гэтай галіны Нарбутаў — уладальнікаў РадзівонішакЛаўрэш Леанід. Прыход у Радзівонішках // Лідскі летапісец. 2019. №2(86). C. 41-53..

У 1869 г., недалёка ад былой грэка-каталіцкай царквы Св. Ганны, з бутавага каменю была пабудавана новая, праваслаўная Свята-Успенская царква.

У 1940—1978 гадах цэнтр Радзівонішкаўскага сельсаветаРашэнне выканкома Гродзенскага абласнога Савета народных дэпутатаў Беларускай ССР ад 27 сакавіка 1978 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1978, № 16 (1570)..

 Славутасці 
 Свята-Успенская царква (1865—1869)

 Вядомыя асобы 
 Валянціна Мікалаеўна Буціна (нар. 1947) — беларуская мастачка.

 Крыніцы 

 Літаратура 
 Лаўрэш Леанід. Прыход у Радзівонішках // Лідскі летапісец. 2019. №2(86). C. 41-53. // на pawet.net

 Спасылкі 

Катэгорыя:Мажэйкаўскі сельсавет (Лідскі раён)
Катэгорыя:Населеныя пункты Лідскага раёна